stanford-oval/wikipedia huggingface dataset:
לואיס קרלוס גלאן
הערות שוליים

↑  Killing Pablo (part two), The Guardian
1 2  סוכנויות הידיעות‏, "הסקרנים צעירים": המתנקש הבכיר של פבלו אסקובר שהפך לכוכב יוטיוב, באתר וואלה, 8 ביוני 2016
↑   רויטרס, המחסל הראשי של קרטל הסמים מדיין שוחרר אחרי 22 שנות מאסר, באתר הארץ, 27 באוגוסט 2014
↑  Ex-Colombia minister held for murder, bbc, ‏12 May, 2005
↑  קולומביה: 24 שנות מאסר לשר המשפטים לשעבר, באתר ynet, 1 בספטמבר 2011
| --- | --- |
בקרת זהויות :  GND: 170585778  ISNI: 0000 0000 8124 2837  LCCN: n82127898  NTA: 13191250X  VIAF: 45653764   WorldCat (עם VIAF): 45653764 
אנדרטת גלאן בבוגוטה
ססאר גוויריה, 2009
דרום אמריקה באופנוע (סרט)

| --- | --- |

 מבוסס על:  דרום אמריקה באופנוע
 בימוי:  וולטר סאלס
 הופק בידי:  אדגר טננבאום, מייקל נוזיק, קארן טנקוף
 תסריט:  חוזה ריברה, צ'ה גווארה, אלברטו גרנאדו 
 עריכה:  דניאל רזנדה 
 שחקנים ראשיים:  גאל גארסיה ברנאל, רודריגו דה לה סרנה
 מוזיקה:  חורחה דרקסלר, גוסטבו סנטאולאלה 
 צילום:  אריק גוטייה 
 מדינה:  צרפת, פרו, ברזיל, ארצות הברית, צ'ילה, הממלכה המאוחדת, ארגנטינה, גרמניה, ספרד 
 חברת הפקה:  Film4 Productions, BD Cine 
 חברה מפיצה:  פוקוס פיצ'רז
 שיטת הפצה:  וידאו על פי דרישה 
 הקרנת בכורה:  19 במאי 2004 
 משך הקרנה:  120 דק' 
 שפת הסרט:  ספרדית, קצ'ואה
 סוגה:  סרט ביוגרפי, סרט מסע, סרט הרפתקאות, סרט שמבוסס על ספרים, סרט דרמה, סיפור התבגרות, דרמה 
 מקום התרחשות:  ארגנטינה, בואנוס איירס, מאצ'ו פיצ'ו, ונצואלה, צ'ילה, פרו, Amazonas Department 
 תקופת התרחשות:  1952 
 הכנסות:  $57,663,224 (22 בינואר 2017)
 הכנסות באתר מוג'ו:   motorcyclediaries
 פרסים:  פסטיבל הקולנוע בקאן  Goya Award for Best Adapted Screenplay  פרס פרנסואה שאלה  פרס באפט"א לקולנוע  פרס אוסקר לשיר המקורי הטוב ביותר  פסטיבל הסרטים הבין-לאומי סן סבסטיאן  פרס אינדפנדנט ספיריט 
 אתר רשמי
 דף הסרט ב־IMDb
 
דרום אמריקה באופנוע (בספרדית: Diarios de motocicleta; מילולית: "יומני האופנוע") הוא סרט קולנוע מ-2004, המבוסס על ספר באותו השם, המבוסס בעצמו על יומן המסע שכתב צ'ה גווארה במהלך מסעו עם חברו אלברטו גרנאדו בדרום אמריקה, כשהיה סטודנט לרפואה בן 23. בנוסף, כלולים בו אירועים שלא מופיעים ביומן, ומתוארים בספרו של גרנאדו על המסע.
הפקת הסרט הייתה בינלאומית, וכללה חברות הפקה מארגנטינה, ארצות הברית, גרמניה, בריטניה, צ'ילה וצרפת. את הסרט ביים הבמאי הברזילאי ולטר סאלס, ואת התסריט כתב הפוארטו ריקני חוסה ריברה. את התפקידים הראשיים גילמו השחקן המקסיקני גאל גארסיה ברנאל (כגווארה) והשחקן הארגנטינאי רודריגו דה לה סרנה (כגרנאדו).
הסרט הוקרן לראשונה בפסטיבל סאנדנס ב-2004, ומאוחר יותר הוקרן גם בפסטיבל קאן.
עלילה

הסרט עוקב אחר מסעם של גווארה וגראנדו ב-1952, עת יצאו מבואנוס איירס לכיוון מושבת המצורעים סן פבלו שבפרו. גווארה היה אז סטודנט לרפואה בן 23, וגרנאדו ביוכימאי בן 29, שעסק בטיפול בצרעת. המסע, שהחל כהרפתקה, עובר תפנית במהלך הדרך, עת נחשפים השניים לסבלותיהם של העניים ביבשת ולפערים החברתיים הקיימים בה. במהלך המסע מתגבשות השקפותיו של גווארה בנוגע לצדק חברתי ולאחדות הלטינו-אמריקאית, השקפות שיבואו לידי ביטוי בשנים הבאות, כאחד ממובילי המהפכה הקובנית, וכמהפכן במקומות שונים בעולם.
פרסים

הסרט זכה במספר רב של פרסים, הבולטים שבהם:
פרס אוסקר: פרס אוסקר בקטגוריית השיר המקורי הטוב ביותר הוענק לחורחה דרקסלר, כותב השיר Al Otro Lado Del Río ("לצד השני של הנהר"), שליווה את הסרט. בנוסף, היה מועמד בקטגוריית התסריט המעובד הטוב ביותר. הסרט לא יכול היה להיות מועמד בקטגוריית פרס אוסקר לסרט הזר הטוב ביותר, מאחר שהופק ביותר ממדינה אחת.
פרס באפט"א: הסרט הטוב ביותר שאינו דובר אנגלית והפסקול הטוב ביותר. כן היה מועמד גם בקטגוריות הסרט הטוב ביותר, השחקן הראשי הטוב ביותר (ברנאל), שחקן המשנה הטוב ביותר (דה לה סרנה), התסריט המעובד הטוב ביותר והצילום הטוב ביותר.
פרס אינדפנדנט ספיריט: בקטגוריית הצילום והשחקן החדש הטוב ביותר (לרודריגו דה לה סרנה)
פרס קונדור הכסף, המוענק על ידי התאחדות מבקרי הקולנוע הארגנטינאים, בקטגוריות השחקן הטוב ביותר (לרודריגו דה סרנה), התסריט המעובד הטוב ביותר והפסקול הטוב ביותר.
פסטיבל הסרטים הבינלאומי סן סבסטיאן: פרס חביב הקהל.
הערות שוליים

↑  חברו של צ'ה גווארה במסעותיו בדרום אמריקה מת בגיל 88, באתר הארץ, 6 במרץ 2011
↑  גרסיה ברנאל על הקרשים, באתר גלובס, 11 באוקטובר 2004
↑  תיגל נשיא, עכבר העיר תל אביב, חגיגות האוסקר נמשכות, באתר הארץ, 9 בפברואר 2007
| --- | --- |
בקרת זהויות :  CANTIC: a12104991  LCCN: no2004111595  SUDOC: 188725091  VIAF: 316754161   WorldCat (עם VIAF): 316754161
למצוא את ארץ לעולם לא

| --- | --- |

כרזת הסרט
 בימוי:  מארק פורסטר 
 הופק בידי:  ניל איזראל  מייקל סיי בוב ויינסטין  הרוי ויינסטין
 תסריט:  דייוויד מגי 
 עריכה:  מאט צ'יז 
 שחקנים ראשיים:  ג'וני דפ קייט וינסלט ג'ולי כריסטי דסטין הופמן
 מוזיקה:  יאן קצ'מארק 
 צילום:  רוברטו שיפר 
 מדינה:  ארצות הברית, הממלכה המאוחדת 
 חברת הפקה:  FilmColony 
 חברה מפיצה:  מירמקס, נטפליקס 
 שיטת הפצה:  וידאו על פי דרישה 
 הקרנת בכורה:  12 בנובמבר 2004
 משך הקרנה:  97 דק' 
 שפת הסרט:  אנגלית 
 סוגה:  סרט דרמה, סרט ביוגרפי, סרט פנטזיה 
 מקום התרחשות:  לונדון 
 תקציב:  25,000,000‏$
 הכנסות:  118,676,606‏$
 הכנסות באתר מוג'ו:   findingneverland
 פרסים:  פרס אוסקר לפסקול המקורי הטוב ביותר
 אתר רשמי
 דף הסרט ב־IMDb
 
למצוא את ארץ לעולם לא (באנגלית: Finding Neverland) הוא סרט שיצא לאקרנים בשנת 2004, בכיכובם של ג'וני דפ וקייט וינסלט. הסרט מתאר את סיפור פגישתם של ג'יימס מתיו ברי עם בני משפחת לואלן דייוויס שהוביל אותו לכתוב את הספר פיטר פן. בסרט הוא פוגש את האלמנה וארבעת ילדיה והם נותנים לו את ההשראה לספר.
סלוגן הסרט היה: "שחרר את הדמיון שלך" ("Unlock your imagination")
השחקנים וצוות ההסרטה

הסרט בוים על ידי מארק פורסטר על פי תסריט של דייוויד מגי המבוסס על המחזה "האיש שהיה פיטר פן" (The Man Who Was Peter Pan) - מחזה מאת אלן ני.
שיר הנושא של הסרט נכתב על ידי אלטון ג'ון.
הסרט היה מועמד לשבעה פרסי אוסקר וזכה בפרס עבור הפסקול המקורי הטוב ביותר.
בסרט פגש השחקן ג'וני דפ את הילד פרדי היימור והתלהב מאיכות משחקו, על כן שכנע את טים ברטון ללהק אותו לסרט צ'ארלי בממלכת השוקולד.
הכנסות

הסרט הכניס סך כולל של 116,650,613 דולרים מתוכם, בארצות הברית, 51,680,613 דולרים.
הבדלים בין המציאות למתואר בסרט

בניגוד לסרט, היו למשפחה חמישה ילדים ולא רק ארבעה, ארתור לואלן דייוויס היה עדיין בחיים כאשר ברי פגש את סילוויה ובניה, וסילוויה נפטרה בשנת 1910 כשש שנים לאחר בכורת המחזה פיטר פן (1904), ולא במהלכו כמתואר בסרט.
הטייס

| --- | --- |

עטיפת ה-DVD של הסרט
 בימוי:  מרטין סקורסזה 
 הופק בידי:  מייקל מאן טנדי קלימן גרהם קינג צ'ארלס אוונס ג'וניור
 תסריט:  ג'ון לוגן 
 עריכה:  תלמה סקונמייקר 
 שחקנים ראשיים:  לאונרדו דיקפריו קייט בלאנשט קייט בקינסייל ג'ון ס. ריילי אלן אלדה ג'וד לאו אלק בולדווין גוון סטפני
 מוזיקה:  הווארד שור 
 צילום:  רוברט ריצ'רדסון 
 מדינה:  ארצות הברית 
 חברת הפקה:  Intermedia 
 חברה מפיצה:  מירמקס האחים וורנר
 שיטת הפצה:  וידאו על פי דרישה 
 הקרנת בכורה:  17 בדצמבר 2004, ארצות הברית
 משך הקרנה:  169 דקות
 שפת הסרט:  אנגלית 
 סוגה:  סרט ביוגרפי, סרט מתח, סרט הרפתקאות, סרט היסטורי, סרט דרמה, historical drama film 
 מקום התרחשות:  קליפורניה, קונטיקט 
 תקופת התרחשות:  שנות ה-20 של המאה ה-20, שנות ה-30 של המאה ה-20, שנות ה-40 של המאה ה-20 
 תקציב:  $110,000,000
 הכנסות באתר מוג'ו:   aviator
 פרסים:  5 פרסי אוסקר   3 פרסי גלובוס הזהב   4 פרסי באפט"א
 אתר רשמי
 דף הסרט ב־IMDb
 
הטייס (באנגלית: The Aviator) הוא סרט דרמה ביוגרפי של הבמאי מרטין סקורסזה על הווארד יוז, חלוץ תעופה אמריקני שנודע בעושרו ובהתנהגותו המוזרה. הסרט מבוסס ברובו על ספרו של צ'ארלס הייהם, "הווארד יוז: החיים הסודיים", ועוסק בעיקר בשנות היצירה שלו, בשנות ה-20 עד שנות ה-40, בהן יוז ביים והפיק סרטי קולנוע ובמקביל ערך טיסות ניסוי למטוסיו החדשניים. הסרט ממחיש גם את שקיעתו של יוז בהפרעה טורדנית-כפייתית ממנה סבל. הסרט  היה מועמד ל-11 פרסי אוסקר וזכה בחמישה, שלושה פרסי גלובוס הזהב, וארבעה פרסי באפט"א.
עלילה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
ב-1927, הווארד יוז, פלייבוי צעיר ומיותם מטקסס מפיק את "מלאכי הגיהנום" (בכיכובה של הכוכבת ג'ין הארלו בגילומה של גוון סטפאני). הסרט נוחל הצלחה גדולה לאחר הפקה שארכה ארבע שנים ועלתה כ-4 מיליון דולר – בין היתר על מנת להתאים פסקול לסרט, לאחר הצלחת הסרט המדבר הראשון זמר הג'אז. במקביל, יוז מתכנן ומטיס את היוז H-1 רייסר ששבר שיאי מהירות ויוצא עם כוכבת הקולנוע קתרין הפבורן. יוז לא מסתפק בתעשיית הקולנוע ותכנון מטוסים, ורוכש את TWA, טראנס וורלד איירליינס.
במקביל להצלחתו של יוז וכניסתו לשוק התעופה, חואן טריפ (בגילומו של אלק בולדווין), מנכ"ל פאן אמריקן, מתחיל לחשוש מעלייתו של יוז. יחד עם אואן ברוסטר, סנאטור מטעם מיין, השניים מתכננים כיצד להפיל אותו. בהמשך, יוז חווה משבר: הפבורן עוזבת אותו לאחר שהזניח את יחסיהם, מטוס התובלה המהפכני שלו, היוז H-4 הרקולס, נתקע בשלבי התכנון ויוז מתרסק עת הטיס את מטוס הריגול בתכנונו, היוז XF-11. במקביל, צי המטוסים של TWA מקורקע עקב תאונת אחד ממטוסיהם, ולאור סיום מלחמת העולם השנייה, חילות האוויר של צבא ארצות הברית מבטלים את החוזה שלהם עם יוז על ההרקולס.
ברוסטר מזמן חקירה נגד יוז בחשד על בזבוז תקציבים בתכנון ההרקולס, אולם הוא מציע ליוז לבטל את החקירה בתנאי שימכור את TWA לטריפ. יוז נתקף בהפרעה טורדנית-כפייתית, ומסתגר בבית הקולנוע הפרטי שלו. לאחר כמה שבועות שהסתגר, יוז יוצא מביתו לשימוע בקונגרס. בחקירה נחל הצלחה גדולה, ואף הצליח להביא לביטול המונופול על טיסות החוץ. במהלך הדיונים קיבל יוז על עצמו שאם לא יצליח להטיס את ההרקולס הוא יעזוב את ארצות הברית ולא ישוב אליה. יוז עמד בכך ומטיס את ההרקולס, אולם סובל מהתקף OCD נוסף.
פרסים

הסרט היה מועמד ל-11 פרסי אוסקר, וזכה ב-5 פרסים: פרס אוסקר לשחקנית המשנה הטובה ביותר, קייט בלאנשט; העריכה הטובה ביותר; עיצוב תלבושות הטוב ביותר; הצילום הטוב ביותר; והבימוי האמנותי הטוב ביותר. בנוסף זכה הסרט ב-4 פרסי האקדמיה הבריטית לקולנוע (BAFTA), בהם פרס הסרט הטוב ביותר. הסרט זכה גם ב-3 פרסי גלובוס הזהב: סרט הדרמה הטוב ביותר; השחקן הטוב ביותר בסרט דרמה ללאונרדו דיקפריו; והפסקול המקורי הטוב ביותר להווארד שור.
מרדכי לייפר

ערך זה עוסק באדמו"רה השני של חסידות נדבורנה. אם התכוונתם לאדמו"ר השלישי מפיטסבורג, ראו .
רבי מרדכי לייפר מנדבורנה (י"ט באייר תקפ"ד – ט"ו בתשרי תרנ"ה) היה האדמו"ר השני לחצר המרכזית של חסידות נדבורנה ובן נין של רבי מאיר הגדול מפרמישלאן, מייסד השושלת.
קורות חייו

נולד בנדבורנה לרבי ישכר בערצ'י, ולרחל,. הסנדק היה דודו של אביו, רבי מאיר מפרמישלאן, שאמר לרבי יששכר דב ברצ'ה לקרוא לתינוק על שם רבו, רבי מרדכי מקרמניץ.
נישא לחיה בת רבי שמואל שמעלקא טויבש רבה של יאשי, בנו של הרב אהרן משה טויבש, לאחר פטירתה בח' בתשרי תרנ"ב נישא לפריידא, אלמנת רבי גרשון מאולינוב.
עם התמנותו לאדמו"ר לאחר נישואיו, עבר לנדבורנה שם שימש אביו כאדמו"ר. כיוון שאחיו רבי אהרן לייב כיהן גם הוא כאדמו"ר בנדבורנה, עבר להונגריה ושם שימש כאדמו"ר במקומות שונים ובהם בקיביושד בהונגריה ובחוסט. מחוסט עבר לבושטינה. היה מגדולי האדמו"רים בתקופתו ושמו פורסם כ"בעל מופת" בקרב יהודים וגויים. נודע כצדיק ובעל רוח הקודש ואלפים נהרו אליו מכל רחבי אירופה עד ליום פטירתו.
על קברו הוקם הכנסת אורחים, בית מדרש ומקווה טהרה. לציונו נוהרים אלפים בכל מהלך השנה ובפרט בתשעת הימים שהבטיח ישועות לעולים לקברו.
יחס צדיקי דורו אליו

רבי מאיר אמר על בן אחיינו ששורש נשמתו מנשמת מרדכי היהודי וכן כינה אותו. כשהגיע לגיל מצוות עלה לתורה בפרמישלאן בבית המדרש של רבי מאיר שהעלה אותו בעלייה השישית המכובדת וקרא לו: "יעמוד מורנו הרב".
גדולי הדור וצדיקיו שיבחוהו בהיותו אברך צעיר. הרב אברהם יהודה שוורץ, רבה של מאד בהונגריה ומחבר שו"ת "קול אריה" שהיה מגדולי דורו, התייחס אליו כאיש קדוש ונזהר מהקפדתו; רבי ישראל הגר מויז'ניץ אמר "הרבי ר' מרדכי'לה הוא למעלה מן הזמן ולמעלה מן השכל" וכן רבי ישראל מרוז'ין ורבי חיים הלברשטאם מצאנז שנהגו יראה וחביבות כלפיו עוד שהיה אברך צעיר.
תלמידיו

אדמורי״ם ורבנים רבים נהגו לנסוע אליו, תלמידיו המפורסמים רבי ישעיה שטיינר (מכונה ר' ישעיה'לה מקרסטיר) והרב משה גרינוולד.
ילדיו

רבי יצחק לייפר מסטניסלב.
רבי ישכר בער לייפר מסאטמר (תר"ה-כ"ב באלול תרס"ו).
רבי מאיר רוזנבוים מקרעטשניף (תר"ח-ל' בסיון תרס"ח).
רבי ישראל יעקב לייפר מחוסט ( -ט' באדר ב' תרפ"ט).
רבי אהרן משה לייפר (תרט"ו-ז' בחשוון תרפ"ו) מז'וליניה (ז'ולין בפי היהודים) ולאנצוט.
רבי יוסף לייפר מדברצן ונירדהאז.
בינה, אשת הרב אברהם יוסף איגרא מז'וליניה וקישינב וקראקא ( -כ"ד באלול תרע"ח).
יוכבד, נפטרה בצעירותה
חיבוריו

מאמר מרדכי
ספרים אודותיו וליקוט מתורתו

אורות מרדכי
גדולת מרדכי
תפארת מרדכי
לקריאה נוספת

מאיר וונדר, אנציקלופדיה לחכמי גליציה, בערכו.
אנציקלופדיה לחסידות בהוצאת מוסד הרב קוק, כרך ג', בערכו
הערות שוליים

↑  בת הרב אברהם לייב בלוך, בן הרב חיים גבריאל מחבר הספר "יפה נוף", בן הרב יוסף בלוך מאלסק, מחבר הספר "גנזי יוסף".
| שושלת נדבורנה |
| --- | --- | --- |
| אדמו"רי שושלת נדבורנה בעבר | רבי מאיר (הגדול) מפרמישלאן • רבי אהרן אריה לייב מפרמישלאן • רבי מאיר מפרמישלאן • רבי יצחק מקאליש • רבי שלמה מפרמישלאן • רבי ישכר בער לייפר (נדבורנה) • רבי אהרן אריה לייב לייפר (נדבורנה) • רבי מרדכי לייפר  • רבי ישכר בער לייפר (סאטמר) • רבי מאיר רוזנבוים (קרעטשניף) • רבי איתמר רוזנבוים • רבי אליעזר זאב רוזנבוים (קרעטשניף) • רבי שלמה איזקסון • רבי מאיר לייפר • רבי יוסף לייפר (פיטסבורג) • רבי חיים מרדכי רוזנבוים • רבי אברהם אבא לייפר • רבי אהרן יחיאל לייפר • רבי דוד משה רוזנבוים (רחובות) • רבי אליעזר זאב רוזנבוים (ראחוב) • רבי ישכר בער רוזנבוים • רבי יצחק אייזיק רוזנבוים • רבי מאיר איזקסון • רבי צבי הירש רוזנבוים • רבי ישראל רוזנבוים • רבי אשר ישעיה רוזנבוים (חדרה) • רבי יעקב ישכר בער רוזנבוים • רבי נתן דוד רוזנבוים • רבי ישראל ניסן רוזנבוים • רבי יצחק אייזיק רוזנבוים (קליבלנד) • רבי מרדכי ישכר בער לייפר • רבי מאיר רוזנבוים (קראקאס) • רבי שמואל שמעלקא לייפר |  |
| אדמו"רי שושלת נדבורנה כיום | רבי אליעזר זאב רוזנבוים (נדבורנה) • רבי מנחם אליעזר זאב רוזנבוים • רבי מאיר רוזנבוים (פרמישלאן) • רבי דוד משה רוזנבוים (קריית גת) • רבי יחזקאל שרגא רוזנבוים (טערבישאן) • רבי שלום אליעזר זאב רוזנבוים • רבי חיים מרדכי רוזנבוים (טשרנוביץ) • רבי ניסן חיים רוזנבוים • רבי זיידא אליעזר זאב רוזנבוים • רבי אשר ישעיה רוזנבוים (זוטשקא) • רבי מאיר יצחק אייזיק רוזנבוים • רבי אשר ישעיה רוזנבוים (ביתר עילית) • רבי יוסף נפתלי רוזנבוים • רבי ישכר בער לייפר • רבי משה מאיר לייפר • רבי משולם אליעזר לייפר • רבי אורי לייב הכהן רוזנבוים • רבי יחיאל מאיר רוזנבוים • רבי חיים לייפר • רבי ברוך פנחס לייפר • רבי דוד צבי רוזנבוים • רבי משה רוזנבוים • רבי זונדל ישכר דב רוזנבוים • רבי יהודה רוזנבוים • רבי גדליה משה רוזנבוים • רבי שלמה רוזנבוים • רבי מרדכי רוזנבוים (ירושלים) • רבי מאיר לייפר (דינוב) |  |
| ענפים בשושלת | חסידות נדבורנה באניא • חסידות ביטשקוב • חסידות בישטינא • חסידות זוטשקא • חסידות חוסט • חסידות טמשוואר • חסידות טערבישאן • חסידות טשערנוביץ' • חסידות לינסק • חסידות מז'יבוז' • חסידות מיאלען • חסידות נדבורנה • חסידות סטניסלב • חסידות סטרוז'ניץ • חסידות פיטסבורג • חסידות פרמישלאן • חסידות קאליש • חסידות קליבלנד • חסידות קרעטשניף • חסידות ראחוב |  |
| --- | --- |
בקרת זהויות :  NLI: 987007309106205171  LCCN: nr93009010  VIAF: 97240810   WorldCat (עם VIAF): 97240810 
מצבת ר' מרדכי מנדבורנה בבושטינה, אוקראינה
האוהל על קברו בבישטינא
מצבת יוכבד, בתו של רבי מרדכי
העולם החדש (סרט)

| --- | --- |

כרזת הסרט העולם החדש
 בימוי:  טרנס מאליק
 הופק בידי:  שרה גרין
 תסריט:  טרנס מאליק
 עריכה:  סער קליין, ריצ'רד צ'ו
 שחקנים ראשיים:  קולין פארל כריסטיאן בייל קוריאנקה קילצ'ר
 מוזיקה:  ג'יימס הורנר
 צילום:  עמנואל לובצקי
 מדינה:  הממלכה המאוחדת, ארצות הברית 
 חברת הפקה:  ניו ליין סינמה 
 חברה מפיצה:  New Line Cinema
 שיטת הפצה:  וידאו על פי דרישה 
 הקרנת בכורה:  2 במרץ 2006 
 משך הקרנה:  135 דקות
 שפת הסרט:  אנגלית
 סוגה:  סרט ביוגרפי, סרט רומנטי, סרט דרמה 
 מקום התרחשות:  לונדון, אנגליה 
 תקציב:  30,000,000 דולר
 הכנסות באתר מוג'ו:   newworld
 www.thenewworldmovie.com
 דף הסרט ב־IMDb
 
העולם החדש (באנגלית: The New World) הוא סרט משנת 2005 בבימויו של טרנס מאליק, העוסק בראשית ההתיישבות על אדמות וירג'יניה. הוצאות הסרט מוערכות ב-30 מיליון דולר. עלילת הסרט מסופרת בשלושה קולות מתחלפים (ג'ון סמית', פוקהונטס וג'ון רולף).
תקציר העלילה

העולם החדש נפתח בראשיתה של המאה ה-17,  ובו מתועד סיפורם של המהגרים האנגלים הראשונים על אדמת וירג'יניה. עד מהרה מתגלה כי המתיישבים הראשונים אינם מוכנים לחיים הקשוחים על אדמות העולם החדש, יחסיהם עם המקומיים גרוע. שמועות על עיר הנמצאת במעלה הנהר תחת שלטון מלך חזק מעלה בתושבים תקוות למסחר. כשקפטן ג'ון סמית' ממונה על אחת מהמשלחות לאיתור העיר, המשלחת  מותקפת על ידי התושבים המקומיים, אשר רוצחים את כל חברי המשלחת מלבד ג'ון סמית שנלקח שבוי אל כפרם. שם פוגש את אחת מבנותיו של הצ'יף פאוואטן, פוקהונטס הצעירה. שמלמדת אותו על בני עמה, מנהגיהם, אמונתם ותרבותם. במהלך שהותו בכפר סמית' ופוקהונטס מתקרבים זה לזה. היא מאפשרת לו לשוב לבני עמו ושולחת עמו מזון שיעזור להם לשרוד את החורף הקשה של וירג'יניה ואף מגלה לו כי אביה מתכוון לתקוף את המהגרים עקב הפרת הבטחתו של סמית' שיעזבו עד האביב. בכך פוקהונטס משפיעה ומשנה את גורל עמה, המתיישבים והמדינה שבדרך.
צוות השחקנים הראשי

| תפקיד | שחקן |
| --- | --- |
ג'ון סמית': קולין פארל
פוקהונטס/רבקה: קוריאנקה קילצ'ר
המושל ניופורט: כריסטופר פלאמר
ג'ון רולף: כריסטיאן בייל
פוואטן: הוג'סט סקלאנברג
אדוארד ווינגפילד: דייוויד ת'יוליס
סמואל ארגל: יוריק ואן ווגנינגן
פסקול הסרט

פסקול הסרט הולחן על ידי ג'יימס הורנר וכולל בתוכו 12 נעימות ושיר אחד (Listen to the Wind).
The New World
First Landing
A Flame Within
An Apparition in the Fields...
Journey Upriver
Of the Forest
Pocahontas and Smith
Forbidden Corn
Rolfe Proposes
Winter - Battle
All is Lost
A Dark Cloud is Forever Lifted
"Listen to the Wind" - Hayley Westenra
ידוע לשמצה (סרט)

| --- | --- |
כרזת הסרט
כרזת הסרט
 מבוסס על:  ספר של ג'ורג' פלימטון
 בימוי:  דאגלס מקגרת'
 הופק בידי:  כריסטין ואשון
 תסריט:  דאגלס מקגרת'
 עריכה:  קמילה טוניולו
 שחקנים ראשיים:  טובי ג'ונס סנדרה בולוק  דניאל קרייג
 מוזיקה:  רייצ'ל פורטמן
 צילום:  ברונו דלבונל
 מדינה:  ארצות הברית ארצות הברית
 חברת הפקה:  Killer Films 
 חברה מפיצה:  Warner Independent Pictures
 שיטת הפצה:  וידאו על פי דרישה 
 הקרנת בכורה:  31 באוגוסט 2006
 משך הקרנה:  118 דקות
 שפת הסרט:  אנגלית
 סוגה:  סרט ביוגרפי, סרט דרמה, סרט להט"בי 
 מקום התרחשות:  ניו יורק, קנזס 
 תקציב:  13 מיליון דולר
 הכנסות:  2.6 מיליון דולר
 הכנסות באתר מוג'ו:   infamous
 אתר רשמי
 דף הסרט ב־IMDb
 
ידוע לשמצה (באנגלית: Infamous) הוא סרט דרמה אמריקאי משנת 2006 בכתיבה ובימוי של דאגלס מקגרת', עם טובי ג'ונס, סנדרה בולוק ודניאל קרייג בתפקידים הראשיים.
הסרט מתאר את חיי הסופר טרומן קפוטה בתקופה בו היה מקובל בחברה הגבוהה של ניו יורק ועסוק בפרשת רצח בקנזס עליה כתב את ספרו המפורסם בדם קר.
טובי ג'ונס זכה בפרס השחקן הטוב ביותר של פרס שחקן השנה בבריטניה מטעם מבקרי הקולנוע הבכירים של לונדון ובפרס השחקן הטוב ביותר הפסטיבל הקולנוע באיביזה.
דניאל קרייג היה מועמד לפרס שחקן המשנה הטוב ביותר של פרס אינדפנדנט ספיריט.
סנדרה בולוק זכתה בפרס שחקנית המשנה הטובה ביותר ב-Hollywood Film Awards.
תקציר העלילה

ניו יורק 1959, טרומן קפוטה (טובי ג'ונס) הוא סופר ומחזאי שהתפרסם לאחרונה בעקבות ספרו ארוחת בוקר בטיפאני שהפך לסרט קולנוע. הוא טיפוס מוחצן בעל הופעה וקול מיוחדים והומוסקסואל מוצהר שחי עם בן זוגו ג'ק דאנפי (ג'ון בנג'מין היקי).
הוא מעורה בחוגי החברה הגבוהה בניו יורק של סופרים ונשות חברה ומבלה הרבה בברים ומועדוני לילה בשיחות ורכילות עם חבריו - נל הרפר לי (סנדרה בולוק), בנט קרף (אנ') (פיטר בוגדנוביץ'), דיאנה פרילנד (ג'ולייט סטיבנסון), סלים קית (אנ') (הופ דייוויס), מרלה אנלי (אנ') (איזבלה רוסליני), בייב פאיילי (אנ') (סיגורני ויבר), גור וידאל (מייקל פאנה).
קפוטה נתקל בידיעה קטנה בעיתון הניו יורק טיימס על רצח משפחת קלאטר, משפחה בת ארבעה בעיירה הולוקומב, קנזס ומתעורר בו הרצון לנסוע לשם ולתאר את הפרשה כספר לא בדיוני. הוא מבקש מידידתו הסופרת נל הרפר לי להתלוות אליו והיא מסכימה.
על החקירה מופקד אלווין דיואי (אנ') (ג'ף דניאלס) שמקבל את קפוטה בזלזול ולא משתף אתו פעולה. גם תושבי העיירה לא עונים לשאלותיהם של קפוטה והרפר לי.
המפנה קורה לאחר שקפוטה נפגש בסופרמרקט עם אשתו של דיואי שמזמינה אותו לביתם וקפוטה מספר להם על פגישותיו עם גדולי השחקנים של הוליווד. כשנתפסים שני הרוצחים, פרי סמית' (אנ') (דניאל קרייג) וריצ'רד היקוק (אנ') (לי פייס) הוא מאפשר לו לשוחח אתם.
קפוטה משוחח בעיקר עם פרי שבתחילה לא משתף פעולה ואף מנסה לתקוף אותו מינית אבל לאחר שקפוטה מספר לו על ילדותו ההרוסה נפתח פרי ומספר לו על קורות חייו ומשחזר עבורו את הרצח.
המשפט, ההרשעה והערעור נמשכים כחמש שנים ובזמן הזה ממשיך קפוטה לכתוב את ספרו "בדם קר" על הפרשה. ספר שפרסם והעשיר אותו.
קפוטה נוכח בתלייה וזה עושה עליו רושם רע מאד. הרפר לי מספרת כי למעשה באותו אירוע הוצאו שלושה להורג. קפוטה נפגע נפשית ולא כתב לאחר "בדם קר" שום ספר נוסף.
צוות השחקנים

| שם השחקן/ית | שם הדמות | הערות |
| --- | --- | --- |
| טובי ג'ונס | טרומן קפוטה |  |
| סנדרה בולוק | נל הרפר לי | סופרת |
| דניאל קרייג | פרי סמית' | רוצח |
| לי פייס | ריצ'רד היקוק | רוצח |
| ג'ף דניאלס | אלווין דיואי | חוקר |
| פיטר בוגדנוביץ' | בנט קרף | סופר |
| הופ דייוויס | סלים קית' | אשת חברה |
| איזבלה רוסליני | מרלה אנלי | אשת חברה |
| ג'ולייט סטיבנסון | דיאנה פרילנד | עיתונאית אופנה |
| סיגורני ויבר | בייב פאיילי | עיתונאית ואשת חברה |
| מייקל פאנה | גור וידאל | סופר |
| ג'ון בנג'מין היקי | ג'ק דאנפי | בן זוג של קפוטה |
| גווינת' פלטרו | קיטי דין | זמרת |
הצאר (סרט)

| --- | --- |

 בימוי:  פאבל לונגין 
 הופק בידי:  פאבל לונגין, Olga Vasilyeva 
 תסריט:  אלכסיי איוואנוב, פאבל לונגין 
 שחקנים ראשיים:  Pyotr Mamonov (איוואן הרביעי) אלכסיי מקארוב יורי קוזנצוב (Malyuta Skuratov) Aleksey Ilyin וילה האאספאלו (Heinrich von Staden) אלכסנדר לובנוב Andrey Bronnikov איוואן אוחלוביסטין אלכסנדר אילין (Fyodor Basmanov) אולג ינקובסקי (Philip II, Metropolitan of Moscow) אלכסיי פרנדטי Ramilya Iskander (Maria Temryukovna) אלכסנדר דומוגארוב (Aleksey Basmanov) בפסקה זו רשומה אחת נוספת שטרם תורגמה 
 מוזיקה:  יורי קרסאווין 
 צילום:  טום סטרן 
 מדינה:  רוסיה 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  17 במאי 2009 
 משך הקרנה:  123 דק' 
 שפת הסרט:  רוסית 
 סוגה:  סרט היסטורי, דרמה פוליטית 
 מקום התרחשות:  מוסקבה 
 דף הסרט ב־IMDb
 
הצאר (ברוסית: Царь) הוא סרט דרמה היסטורית משנת 2009 בבימויו של פאבל לונגין, אודות הצאר איוואן האיום בימי שלטונו ברוסיה הצארית של המאה ה-16. את הצאר גילם פיוטר ממונוב.
עלילה

הסרט מתרחש בשנים 1566 עד 1569 בתקופת אופריצ'נינה ומלחמת ליבוניה. הסרט מתחיל מהתקופה שבה מת ראש הכנסייה האורתודוקסית אפנסיי והצאר איוואן הרביעי זימן את חבר ילדותו, פיליפ קוליצ'ב ממנזר סולובצקי.
עלילה > תפילת הצאר

הצאר מתפלל בתאו ומבקש מהאל לעזור לו בעסקיו. בינתיים, פיליפ מגיע למוסקבה, ובדרך מציל את הילדה מאשה, הבורחת מקבוצת שומרים של האופריצ'נינה. לאחר קבלת פיליפ כשהוא מגיע, הצאר מזמין אותו להיות המטרופוליט של מוסקבה, אך פיליפ מסרב בתחילה. פיליפ פוגש את אחיינו, העוזב למלחמות ומפציר בו לברוח מהצאר, שכן הסובבים אותו אינם שורדים. הצאר חוזר לפיליפ, נותן למאשה אייקונין של מרים, אם ישו ומשכנע את פיליפ להפוך למטרופוליט של מוסקבה. פיליפ, שראה את הזוועות שמבצעים חיילי האופריצ'נינה, מפציר בצאר לגלות רחמים כלפי אויביו.
עלילה > הצאר במלחמה

אחיינו של המטרופוליט פיליפ נלחם בקרב עקוב מדם נגד הפולנים והליטאים בפולוצק. מאשה, שברחה מהצאר מביאה את האייקונין. הגשר קורס מתחת לחיל הפרשים הליטאי. מושל פולוצק חוזר למוסקבה, אך מגיעות ידיעות כי הכוחות הליטאים והפולנים נסוגו לחלקה האחורי של העיר וכי המושל עצמו מסר לידיהם את העיירה. הצאר הזועם רוצה להוציא להורג את כל אנשי המושל. המטרופוליט פיליפ מגן עליהם, מה שמעורר גם את זעמו של הצאר. המושל נעצר, ומליוטה סקוראטוב, מראשי האופריצ'נינה, מקעקע את חזהו.
עלילה > זעמו של הצאר

הצאר מצווה על פיליפ לשפוט את המושל, ובית המשפט מרשיע את אנשי המושל בבגידה במולדת. כשהבין שהנאשמים דוברים אמת, המטרופוליט פיליפ מסרב לחתום על צו המוות. בינתיים, הצאר מכין את הוצאתם להורג: הוא מעמיד אותם אחד על אחד מול דוב. לאחר שהרג שני מפקדים, הדוב תוקף את המושל. בשלב זה, מאשה רצה לזירה עם האייקונין ומנסה לעצור את הדוב. זה הורג את מאשה בכפתו. המטרופוליט פיליפ, מזועזע מהאכזריות חסרת ההיגיון של הצאר, רואה את חוסר התוחלת בניסיונות לשכנע את הצאר לוותר על האלימות, נכנס לזירה ומעלה את האייקונין. במהלך שירות בכנסייה, הוא מסרב לברך את הצאר, אשר מפשיט בזעם את המטרופוליט מדרגתו ומאלץ אותו לצפות בהוצאה להורג של אחיינו על הגרדום. הצאר מחליט לפרגן לפיליפ עצמו, אך שולח אותו לגלות במנזר, שם מתייחסים אליו כאל אסיר רגיל, כבול.
עלילה > הכיף של הצאר

היינריך פון סטאדן בונה "מחנה עינויים", שמתוכנן לכנס את האנשים לפסטיבלים ולצפות בעינויים של אסירים. במהלך הבדיקה, ליצן הצאר ואסיאן מצטט את ספר ההתגלות, ומשווה את רעיית הצאר, מריה טמריוקובנה, לזונת בבל, שבגינה הצאר שורף אותו על המוקד. בינתיים, במנזר שלשלאותיו של פיליפ מתרופפות בפתאומיות, והוא מקבל מתנת ריפוי וראיית הנולד. הוא מזהיר את הארכיבישוף פימן שהם יואשמו במותו. פיליפ מעודד אותם לרוץ ולהציל את עצמם. עם זאת, אב המנזר, וכמעט כל הנזירים נשארים איתו. הצאר מגיע, אך פיליפ שוב מאשים אותו באלימות מחרידה ומסרב לברכו. בהוראת הצאר, סקורטוב חונק את פיליפ במו ידיו. למרות ההוראה למסור את גופתו של פיליפ, הנזירים קוברים את פיליפ בכנסיית עץ ונועלים אותה; השומרים שורפים את הכנסייה עם הנזירים בתוכה.
בסצנה אחרונה - הצאר מחכה לתחילת עינויו. למרות ההזמנה לטקס, אף אחד לא מגיע. "היכן אנשיי?" – שואל הצאר. ואז הוא מתפלל ואז שואל שוב - "היכן אנשיי?". אך הוא נותר לבדו.
שחקנים ודמויות

פיוטר ממונוב - איוואן האיום
אולג יאנקובסקי - המטרופוליט של מוסקבה פיליפ
אנסטסיה דונצובה - מאשה
אלכסנדר דומוגארוב - אלכסיי בסמאנוב
אלכסנדר אילין - פדקה בסמאנוב
רמיליה איסקנדר - מריה טמריוקובנה
וילה האאספלו - היינריך פון סטדן
איוואן אוחלוביסטין - וסיאן
יורי קוזנצוב - מליוטה סקוראטוב
אלכסיי מקארוב - מושל פולוצק